ENNE JA NÜÜD | Taas õigel teel! Lindsay Lohan näeb välja parem kui iialgi varem
Lindsay Lohan kohtus sel nädalal videokõne teel 22 aastat tagasi esilinastunud hittfilmi "The Parent Trap" kaasnäitlejatega. Avalikust elust mõnda aega eemale hoidnud endine peotüdruk nägi kaamera ees taaskord välja nagu enne halvale teele sattumist.
Aastaid alkoholi- ja uimastitesõltuvuse käes vaevelnud endine lapsnäitleja on juba aastaid elanud Dubais ja Omanis, kuid väidetavalt on ta planeerinud naasta kodumaale USAsse.
Viimati 2013. aastal filmirolli teinud näitlejataril pidi selle aasta märtsikuus jõudma kinodesse ka uus linateos "Among The Shadows", kuid hetkel on see edasi lükatud.